འགྲན་རྩོད་བརྒྱུད་རིམ་ནང་དུ་བློ་སེང་ལ་སྐྱོན་འཛུགས་མང་པོ་བྱུང་ཡོད་ཅིང་ལྐོག་གཡོ་གསང་ཐབས་ཀྱིས་དམག་འཁྲུགས་རེའང་རྒྱག་ཡོད་པ་ནི་ཧ་ཅང་གསལ་པོར་གྱུར་ཡོད།སྐྱོན་འཛུགས་དང་ལྐོག་གཡོ་རེ་འགའ་ནི་ཆེས་སྤྱི་བཏང་ཞིག་གཏན་ནས་མ་ཡིན་པར་མི་ཆེན་དང་དཔོན་ཆེན་ཚོའི་ཐབས་ཇུས་དང་འབྲེལ་བ་ཡོད་ལ་སྐད་ཆ་རེ་འགའ་ནི་མི་མང་སྤྱི་བྱིང་ཚོས་གཏན་ནས་དོགས་པ་གླེང་སློང་མི་ཐུབ་པའི་རིགས་ཡིན་ལ་དེའི་ནང་ནས་བློ་སེང་རྒྱ་ནག་ལ་སོང་བའི་སྐྱོན་འཛུགས།དོལ་ཚོགས་དང་འབྲེལ་ཡོད་ཚུལ།སྐྱབས་བཅོལ་ལག་དེབ་མེད་ལུགས།སློབ་ཆེན་ནང་གཏན་འཇགས་ལས་ཀ་མེད་རབས།དེབ་ལྗང་ཁུའི་སྐོར་སོགས་ཡིན།འོན་ཀྱང་ཁོང་ཉིད་ཀྱིས་དེ་དག་ལ་རེ་རེ་བཞིན་ལན་འདེབས་དང་དཔང་པོ་གསལ་ཁ་འཕེར་བར་བྱས་ཡོད་པའི་བརྒྱུད་རིམ་ནང་དུ་ཁོང་ལ་མི་མང་ཚོས་སྔ་ལས་ཀྱང་ཧང་སང་ཞིང་དགའ་མོས་དང་།མངོན་ལྐོག་གི་འཐབ་ཇུས་དེ་ཚོས་བཀྲས་མཐོང་སྔ་ལས་ཀྱང་ནུས་མེད་དུ་བཏང་ཡོད།ཐབས་ཇུས་དེ་ཚོའི་ཇུས་འགོད་པ་བཀྲས་མཐོང་ཡིན་ཚེ་རང་གིས་རང་གསོད་པ་གཉིས་སུ་ག་ལ་ཡོད།